Motorfietsryer sterf in Tzaneen-ongelukArgieffoto (Foto: AlexVan, Pixabay) ŉ Motorfietsryer is Vrydag op die R36 Lydenburg-pad, ongeveer 7 km buite Tzaneen in Limpopo, oorlede in ŉ ongeluk. “Die man het ŉ paar meter van sy motorfiets af gelê toe paramedici by die toneel opgedaag het,” het Chitra Bodasing, woordvoerder van ER24, in ŉ verklaring gesê. “Hy het verskeie beserings opgedoen. Paramedici kon ongelukkig niks vir hom doen nie.” Hy is op die toneel dood verklaar. Die motorfiets en ŉ motor het mekaar getref. Die motoris is vir geringe beserings behandel en na ŉ hospitaal geneem vir verdere behandeling. “Die oorsaak van die ongeluk is nog nie bekend nie. Owerhede stel ondersoek in,” het sy gesê.